
PËR DISA NDRYSHIME NË VENDIMIN NR. 415, DATË 1.7.1998 TË KËSHILLIT TË MINISTRAVE “PËR KRIJIMIN DHE FUNKSIONIMIN E KOMITETIT “PËR MUNDËSI TË BARABARTA”, NDRYSHUAR ME VENDIMIN NR.127, DATË 15.3.2001”

Në mbështetje të nenit 100 të Kushtetutës dhe të neneve 124 e 128 të ligjit nr. 8485, dsatë 12.5.1999 “Kodi i Procedurave Administrative të Republikës së Shqipërisë”, me propozimin e Ministrit të Shtetit pranë Kryeministrit, Këshilli i Ministrave

V E N D O S I:

Në vendimin nr. 415, datë 1.7.1998 të Këshillit të Ministrave, të ndryshuar, të bëhen këto ndryshime:
1. Pika 1 ndryshohet si vijon:
“1. Komiteti “Për mundësi të barabarta” është institucion qendror, në varësi të Ministrit të Punës dhe të Çështjeve Sociale, që funksionon sipas rregullores së brendshme, të miratuar nga Ministri.”.
2. Pika 3 ndryshohet si vijon:
“3. Kryetari i komitetit “Për mundësi të barabarta”, emërohet nga Ministri i Punës dhe i Çështjeve Sociale, ndërsa struktura dhe organika e komitetit caktohen nga Kryeministri.”.
Ky vendim hyn në fuqi pas botimit në Fletoren Zyrtare.

